钦定古今图书集成/历象汇编/庶征典/第073卷 > 《观象玩占》 > 《虹霓总叙》
## 钦定古今图书集成/历象汇编/庶征典/第073卷 > 《观象玩占》 > 《虹霓总叙》

虹霓者，阴阳交气，气和则为雨露，怒则为雷霆，淫则
为虹霓。虹者，攻也，阳攻阴也。霓者，啮也，灾气伤害于
物，如有所啮也。一曰镇精散为虹霓。又曰：虹霓者，斗
之乱精，斗失其度则生之。雄曰虹，雌曰霓，多在日月
之冲双出，色鲜明者为虹，暗者为霓。《蔡邕》曰：“见于日
冲曲而青红者为虹，见于日旁白而直为霓。虹霓主”
内淫，主惑心。